Vatsan magneettitutkimus

Kuvataan ylävatsaa (maksa, haima, munuaiset, sappitiet, lisämunuaiset), virtsateitä tai koko vatsaa magneettikuvaustekniikalla. Röntgensäteilyä ja jodivarjoainetta ei käytetä. Tehosteainetta (gadolinium) voidaan tarvita.

Huom! MRCP-tutkimusta ja ohutsuolen magneettitutkimusta ei kannata varata samalle päivälle, ellei kyseessä ole kaukaa saapuva potilas. Jos joudutaan varaamaan nämä tutkimukset samalle päivälle, niin tehdään ensin MRCP ja vasta sen jälkeen aloitetaan ohutsuolen nestejuotto.

Ajan varaaminen ja yhteystiedot

Tutkimus varataan Oberonilta:

|  |  |  |  |
| --- | --- | --- | --- |
| **OBERON** | **RESURSSI** | **TUTKIMUSPAIKKA** | **HUOMIOITAVAA** |
| Z3375 G-Kuvantaminen  Z3375 G-Kuvantaminen | VIDA3T  RMR3T | G-talo, R-kerros | Ei huonokuntoisia eikä ascitespotilaita. Ei sellan mri-kuvausta samana päivänä |
| Z3375 G-Kuvantaminen | RMRI7 | G-talo, R-kerros | Ei sellan mri-kuvausta samana päivänä |
| Z3376 B-Kuvantaminen | B0 T70 1,5T | B-Kuvantaminen B0**1** | Ei sellan mri-kuvausta samana päivänä |
|  | B0 T71 3T | B-Kuvantaminen B0**1** | Ei huonokuntoisia eikä ascitespotilaita. Ei sellan mri-kuvausta samana päivänä |
| Z3378 Oulaskankaan röntgen | MRIRAS | Raahen sairaalan röntgen S1 | 2x perusaika  Ei sellan mri-kuvausta samana päivänä |
| Z3378 Oulaskankaan röntgen | MRI\_7 | Oulaskankaan röntgen A-ovi, 1.kerros | 2x perusaika  Ei sellan mri-kuvausta samana päivänä |

Katso ohje: [Magneettikuvausaikojen varaaminen](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b7d786ab5-5aaf-4330-8dd6-042ce10ddf43%7d&action=default).

Tiedustelut: Ma-to klo 7.30–15.30, pe 7.30–15 puh. 040 5811 728, 08-3152113

Indikaatiot/kontraindikaatiot ja riskit

Indikaatiot: Vatsan alueen sairaudet.

Kontraindikaatiot: Potilaassa olevat **ei-magneettiyhteensopiva**t vierasesineet, katso [ohje](https://intra.oysnet.ppshp.fi/dokumentit/_layouts/15/DocIdRedir.aspx?ID=PPSHP-628417917-2153).

Riskit:Tehosteaineen (gadolinium) käyttöön liittyvät riskit: haittavaikutukset ovat yleensä lieviä tai kohtalaisia ja luonteeltaan ohimeneviä. Yleisimmin esiintyviä reaktioita ovat kuumotus, kylmän tunne ja/tai kipu injektiokohdassa. Vakavat haittavaikutukset, esim. anafylaktinen reaktio, ovat erittäin harvinaisia.

Magneettivarjoaineiden munuaistoksisuus on vähäinen, eikä nykyisin käytössä olevilla merkkiaineilla (kuten Dotarem) ole todettu nefrogeenista systeemistä fibroosia. Toistuvia annoksia lyhyen ajan sisällä tulee kuitenkin välttää.

Kanylointiin liittyvä riski: varjoaineen joutuminen pehmytkudokseen ei aiheuta vakavaa haittaa pienen määrän (max 15 ml) vuoksi

Potilaassa olevan **tuntemattoman vierasesineen** aiheuttama haitta.

Magneettikuvaus saattaa nostaa kehon lämpötilaa enimmillään noin 1oC. Jos potilaalla on **kuumetta yli 38** oC, kuumetta yritetään alentaa lääkityksellä. Jos kuume ei laske, radiologi ja lähettävä lääkäri päättävät tutkimuksesta tapauskohtaisesti.

Esivalmistelut

Hemodialyysissa oleville potilaille tehdään dialyysi vuorokauden sisällä merkkiainetehosteisen magneettikuvauksen jälkeen. Asiasta on sovittava munuaisosaston kanssa.

Peritoneaalidialyysipotilaiden hoito ei muutu tehosteaineen annon jälkeen.

Rutiininomaista munuaisfunktion mittaamista ei tarvita ennen magneettikuvausta.

Ravinnotta neljä (4) tuntia ennen kuvausta.

Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

Tutkimuksen kulku

Tutkittava riisuu ennen kuvausta metallia sisältävät vaatteet ja esineet sekä lävistykset pukutilaan. Hänelle laitetaan tarvittaessa iv-kanyyli, jonka kautta kuvauksen aikana injisoidaan tehosteainetta.

Tutkimuksen ajan potilas makaa kuvauspöydällä selällään, jalat edellä, molemmista päistään avoimessa Ø70 cm tunnelissa. Tutkittava kohta on keskellä tunnelia.

Kuvauslaite aiheuttaa voimakasta ääntä (noin 80–100 dB), joten potilaalle laitetaan kuulosuojaimet.

Tutkimuksessa otetaan useita kuvasarjoja, osassa sarjoissa tutkittava pidättää hengitystä ohjeen mukaan. Kuvausvaihe kestää yleensä 30-45min.

Jälkihoito ja seuranta

Varsinaista jälkihoitoa ei tarvita. Tutkittava saa syödä ja juoda normaalisti.

**Vastausten kuulemisen lääkäriaikaa ei mielellään kuvauspäivälle (poikkeuksena pitkänmatkalaiset) Vastaanottopäivä merkitään NeaRis-pyyntöön.**